Характерыр къыты зыхъук1э, авторым героим анахь къыхэщырэ деталхэр к1игъэтхъызэ, къык1и1отык1ыжьызэрэ итеплъэ уапашъхьэ къырегъэуцо. Анахьэу К1эрэщэ Тембот ына1э зытыридзэрэр ц1ыфым ынэхэр ары. Нэмэ къа1уатэ ц1ыфым ыгу ихъык1ырэр. Ц1ыфыр зыфэдэм елъытыгъэу нэмэ язэрэщыт зэфэшъхьафэу ащ къегъэлъагъо: Лаукъан / «Шахъомрэ пшъэшъэ пагэмрэ» / ынэхэр инхэу, щхыпц1ышъо къямык1оу пхъашэу къэплъэх; Гощэфыжь / «Аужырэ шхончогъу» /  ынэмэ гук1эгъур къак1эщы; Гулэз / «Шапсыгъэ пшъашъ» / ынэмэ 1ушыгъэр ак1элъ: Суанд / «Шыу закъу» / пагэу зэш1отми, шъэбагъэр ынэмэ ак1элъ.